షాంఘై టవరు
షాంఘై టవర్ షాంఘై చెంగ్టౌ కార్పొరేషన్, షాంఘై లూజియాజియ్ ఫైనాన్స్ & ట్రేడ్ జోన్ డెవలప్మెంట్ కో., మరియు షాంఘై కన్స్ట్రక్షన్ గ్రూప్ వంటి ప్రభుత్వ-యాజమాన్య అభివృద్ధి సంస్థల యెక్క కన్సార్టియం అయిన ఏతి కన్స్ట్రక్షన్ అండ్ డెవలప్మెంట్ యాజమాన్యంలో ఉంది. భవన నిర్మాణం కోసం నిధులను వాటాదారులు, బ్యాంకు రుణాలు మరియు షాంఘై పురపాలక ప్రభుత్వం నుండి పొందారు. ఈ భవన నిర్మాణ వ్యేయం US $ 2.4 బిలియన్లు.
షాంఘై టవరు
ఈ భవన నిర్మాణం నవంబరు 2008లో ప్రారంభమై ఆగష్టు 2013 నాటికి పూర్తయింది. భవన వెలుపలి పనులు 2015 వేసవి నాటికి పూర్తయినా, సెప్టెంబరు 2015 నాటికి పూర్తయిన విధంగా భావించారు. భవనాన్ని వాస్తవానికి నవంబర్ 2014 లో ప్రజలకు తెరవాలని నిర్ణయించుకున్నప్పటికీ, నిర్మాణ కారణాలతో అది ఆలస్యమైంది. జూలై 2016 లో సందర్శకులకు పరిశీలన కేంద్రాన్ని తెరిచారు; జూలై నుంచి సెప్టెంబరు 2016 వరకూ "టెస్ట్ రన్" లేదా "కమిషన్యింగ్" కాల వ్యవధిగా పేర్కొనబడింది. ఏప్రిల్ 26, 2017 నాటికి, 118 వ అంతస్తులో ఉన్న సందర్శనా కేంద్రం ప్రజలకు తెరవబడింది.